Document ID: /fineweb-2-swissfilter-quality_10-filterrobots/filtered/01798.jsonl.gz/1234

News
14. November 2022
Am vergangenä Samstig hemmer iisä ersti Uiftritt i därä Vorfasnacht gha. D Greubiheuscher Schachen hend iis zu dä Fasnachtseröffnig igladed. Mit grosser Vorfreud hemmer iis ufä Wäg nach Schachä gmacht und hend ä super Uiftritt ufd Bühni gleit.
Jetzt probid miär für dä Rest vom Jahr numal intensiv, lehrid diä niiwä Liäder uswändig und bastlid fürs niiwä Motto.
25. Oktober 2022
Am letztä Wuchäänd hemmer iises Probeweekend im Sportcamp im Melchtal gha. Miär hend viel probt, glachet, agstossä und iis dä Chopf über diä niiwä Liäder zerbrochä. Am Samstig Abig hemmer nach dä Taifi vo dä Niiwmitglieder nu ä Mottoparty gha. Das Jahr isch s'Motto "Bad Taste" gsi.
Miär freiid iis uf iisä ersti Uiftritt am 12. November in Schachä.
11. Oktober 2022
Imenä Monet isch dä 11.11. und d Fasnacht stad vor dä Türä. Damit miär bis denn parat sind, simmer bereits fliessig am Probä, am Näihä und Bastlä, am Organisiärä vo iisnä Fäster und vo dä Fasnacht allgemein. Alli Mitglieder investierid bereits vieli Stundä i diä 5. Jahresziit.
10. Oktober 2022
Am Samstig simmer mit vielnä Mitglieder am Oktoberfest in Sarnä gsi. Miär hend das guät organisiärtä Fest chönnä gniessä und hend zämä iisä Spass gha. Dankä a dä Organisatorä.
3. Mai 2022
Am letztä Samstig hemmer am Unihockey-Plauschturnier vo dä Powerwave Buochs teilgnu. Mit viel Spass und sportlicher Leistig hemmer dä Izug is Viertelfinal gschafft wo miär de aber gäg d Ribi-Häxä leider uisgschiedä sind. (Vielleicht muäss nu erwähnt wärdä, dass alli Guggä i Viertelfinal izogä sind (-; )
24. April 2022
Am gestrigä Samstig hemmer iisi Generalversammlig abghaltä. Miär hend gmeinsam s Vereinsjahr 2021/22 abgschlossä und voller Hoffnig uf äs normals 2022/23 gstartet.
Uf diä GV hend iis 4 Mitglieder verlah. Miär dankid ihnä für diä Jahr i dem Verein und diä vielä Stundä wo sie i diversä Ämtli gschaffet hed. Miär freiid iis jetzt scho, alli bi dä Uiftritt vor dä Bühni z'gseh.
Zudem hemmer nu derfä zwei niiwi Ehräfäger ernännä. Mit ihrer Liedäschaft zur Fasnacht, ihrer Arbet wo sie immer leistit, dä konstanti Bereitschaft und Treui zu dä Rätschbäsä hend sie dä kompletti Verein überzügt, dass ä Ehrämitgliedschaft s'einzig Richtigi isch. Miär dankid am Kusi Krummenacher und am Adrian von Moos (besser bekannt als Zofä) für alles wo sie gmacht hend, machid und nu wiiterhin wärdid machä.
D' Fasnacht 2022 isch trotz dä schwierigä Umständ, vielnä Absagä und Verschiäbigä, fordernder Spontanität und intensivä Planig wieder ä tolli, erinnerigsriichi und unvergässlichi Wuchä voll mit Lidäschaft zur Fasnacht ai scho wieder Gschicht.
Miär mechtid iis bedankä bi iisnä Mitglieder, allnä Hälfer, Oldies, Festorganisatorä, dä anderä Guggänä vo Obwaldä und allnä Personä wo uf irgendei Art dezuä bitreit hend, dass d Fasnacht 2022 cha stattfindä. Ohni dä Isatz und diä gopferti Ziit vo allnä Beteiligtä wär das nid möglich gsi. Miär hoffid, dass d Fasnacht 2023 wieder so cha stattfindä wiä miär sie vor dä Pandemie kennt hend.
Härzlich Willkommä uf dä frischä Homepage vo dä Rätschbäsä Sarnä